Aerones

SIA Aerones Engineering (darbojas ar zīmolu Aerones) ir Latvijas uzņēmums, kas specializējas robotizētu risinājumu izstrādē un vēja turbīnu apkopē un uzturēšanā. Viena no tā pamatdarbībām ir sauszemes vēja turbīnu lāpstiņu apkopes un remonta risinājumu pielāgošana jūras apstākļiem, balstoties uz iepriekš izstrādātu datorvadāmu vinču piekļuves sistēmu, kurā izmanto robotizētus manipulatorus. Uzņēmums dibināts 2007. gadā. SIA Aerones ietilpst AS Sensum Grupa un AS UGN holdingā, kas darbojas būvniecības nozarē.Par mums  Sensum Grupa AS un UGN AS Aerones kapitāldaļu turētāji 2018. gadā bija arī Jānis Putrāms, Dainis Krūze un autosportists un izgudrotājs Andris Dambis.Latviešu unikālie droni mērķē uz lielu pasūtījumu no enerģētikas milža Jānis Bagātais, delfi.lv, 2018-10-16 2024. gadā vienīgais uzņēmuma īpašnieks bija ASV reģistrētais uzņēmums Aerones Inc.

Uzņēmums sākotnēji piedāvāja bezpilota lidaparātus ar kravnesību līdz 200 kilogramiem, kas gaisā spēja darboties neierobežoti ilgu laiku. Elektrību un citus nepieciešamos resursus (piemēram, ūdeni) piegādāja no zemes pa kabeļiem un cauruļvadiem. Lidaparātam bija 28 elektrodzinēji; ja kāds dzinējs sabojājās, drons turpināja darboties.

Sākotnēji īpašu uzdevumu veikšanai tika piedāvāti pilotējamie lidaparāti, kuru uzdevums bija:
 vēja turbīnu tīrīšana, apkope un atbrīvošana no apledojuma;
 ēku fasāžu mazgāšana;
 ugunsgrēku dzēšana augstceltnēs.

2020. gadā, kad ES pieņēma ierobežojumus lielas kravnesības droniem, uzņēmums pārvietoja specializācijas fokusu uz plaša pielietojuma robotikas izstrādājumiem, kuri orientēti uz vēja turbīnu apkopi. Dažādas apkopes un labošanas darbu procedūras veic Aerones patentētā robotsistēma, kura ar īpašu atsaišu palīdzību ļauj manipulēt ar robotroku uz vēja turbīnu lāpstiņas. 2021. gadā uzņēmums plānoja paplašināt robotrokas izstrādi un izgatavot virkni jaunu robotu. Par savu galveno problēmu uzņēmums sauc kvalificētu inženieru trūkumu Latvijā.

Aerones droni var veikt turbīnu pilnu inspekciju (ārējo vizuālo, iekšējo, zibens aizsardzības, ultraskaņas), apkopi (krāsošanu, ledu atgrūdošo pārklājumu, lāpstiņu un torņa tīrīšanu) un remonta (vadošās kants) pakalpojumu komplektu. 

 Vēsture 
2007. gada 15. janvārī tika dibināts uzņēmums SIA No Spam.
2011. gada 31. janvārī to pārdēvēja par SIA Inteligent Systems R & D, bet 2011. gada 14. jūlijā pārdēvēja par SIA Intelligent Systems R & D.

2015. gadā tika sākta augstas celtspējas bezpilota lidaparāta izstrāde.
2016. gada 25. augustā uzņēmums ieguva nosaukumu SIA Aerones.
2018. gadā Aerones iekļuva Kanādas enerģētikas uzņēmuma NextEra Energy izsludinātajā konkursā par vēja turbīnu parku apkopi un atbrīvošanu no apledojuma.
2019. gada investīcijas no Altum un Expansion capital ļāva attīstīties un investēt cilvēkkapitālā.
2019. gadā tika dibināts meitasuzņēmums SIA Aerones Nordic, kas veiktu robotizētus vēja turbīnu pārbaudes, tīrīšanas, pārklājumu uzklāšanas un remontu pakalpojumus.

2020. gadā Aerones saņēma Eiropas Jūrlietu un zivsaimniecības fonda atbalsta finansējumu, kas ļauj testēt un pielāgot esošos robotikas risinājumus jūras vēja parkos.
2021. gada 19. oktobrī SIA Aerones pārdēvēja par SIA Aerones Engineering.
2023. gadā uzņēmums saņēma 30 miljonu dolāru investīcijas.
2024. gadā Aerones Engineering apkalpes komandas un droni darbojās 25 pasaules valstīs sauszemes iekārtu apkopē un sākās praktiskie testi jūras vēja ģeneratoru apkopei.
2024. gadā uzņēmums saņēma 4 miljonu eiro dotāciju no Eiropas Savienības Inovāciju fonda.

2025. gada jūnija sākumā Aerones paziņoja, ka ir piesaistījis 62 miljonus dolāru, lai paātrinātu globālo izaugsmi un tehnoloģiju attīstību.

 Darbības veidi 

 Vēja turbīnu lāpstiņu un torņu tīrīšana
 Iekšējā un ārējā lāpstiņu inspekcija
 Zibens aizsardzības sistēmas pārbaude
 Lāptiņu ārējās malas remontu un pārklāšanu
 Ledus aizsargkārtas pārklājuma uzklāšana
 Drenāžas caurumu tīrīšana 

Darbības veic, izmantojot robotizētas un mākslīgā intelekta vadītas sistēmas, kas tiek vadītas attālināti. Aerones roboti veic darbu vairākas reizes ātrāk nekā cilvēki ar rokām, tādējādi efektīvi konkurējot ar parasti šajā sfērā izmantojamiem alpīnistiem. Reizēm Aerones droni piedalās īpašos pasākumos, piemēram, 2018. gadā paceļot 100 Latvijas karogus.

 Atsauces 

 Ārējās saites 
 Aerones

Kategorija:Latvijas uzņēmumi